
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 32 

21 Μαρτίου 2015 


ΝΟΜΟΣ ΥΠ’ ΑΡΙΘ. 4321 

Ρυθμίσεις για την επανεκκίνηση της οικονομίας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

ΚΕΦΑΛΑΙΟ ΠΡΩΤΟ 

ΡΥΘΜΙΣΗ ΛΗΞΙΠΡΟΘΕΣΜΩΝ ΟΦΕΙΛΩΝ 
ΣΤΗ ΦΟΡΟΛΟΓΙΚΗ ΔΙΟΙΚΗΣΗ 

Αρθρο 1 

Δόσεις και απαλλαγές ρύθμισης 

1. Βεβαιωμένες οφειλές στη Φορολογική Διοίκηση, σύμ¬ 
φωνα με τον Κώδικα Φορολογικής Διαδικασίας (Κ.Φ.Δ.), 
τον Κώδικα Είσπραξης Δημοσίων Εσόδων (Κ.Ε.Δ.Ε.) και 
τον Τελωνειακό Κώδικα, δύνανται να ρυθμίζονται, κα¬ 
τόπιν αίτησης του οφειλέτη, εφόσον έχουν καταστεί 
ληξιπρόθεσμες έως και την 1η Μαρτίου 2015 και έχουν 
καταχωρισθεί στα βιβλία εισπρακτέων εσόδων της Φο¬ 
ρολογικής Διοίκησης μέχρι την ημερομηνία αίτησης 
για υπαγωγή σε ρύθμιση, με απαλλαγή κατά ποσοστό 
από τις προσαυξήσεις και τους τόκους εκπρόθεσμης 
καταβολής που τις επιβαρύνουν ως ακολούθως: 

α) Εφάπαξ με απαλλαγή κατά ποσοστό εκατό τοις 
εκατό (100%). 

β) Από δύο (2) έως και πέντε (5) μηνιαίες δόσεις με 
απαλλαγή κατά ποσοστό ενενήντα τοις εκατό (90%). 

γ) Από έξι (6) έως και δέκα (10) μηνιαίες δόσεις, με 
απαλλαγή κατά ποσοστό ογδόντα τοις εκατό (80%). 

δ) Από ένδεκα (11) έως και είκοσι (20) μηνιαίες δόσεις, 
με απαλλαγή κατά ποσοστό εβδομήντα πέντε τοις εκα¬ 
τό (75%). 

ε) Από είκοσι μία (21) έως και τριάντα (30) μηνιαίες 
δόσεις, με απαλλαγή κατά ποσοστό εβδομήντα τοις 
εκατό (70%). 

στ) Από τριάντα μία (31) έως και σαράντα (40) μηνιαίες 
δόσεις, με απαλλαγή κατά ποσοστό εξήντα πέντε τοις 
εκατό (65%). 

ζ) Από σαράντα μία (41) έως και πενήντα (50) μηνιαίες δό¬ 
σεις, με απαλλαγή κατά ποσοστό εξήντα τοις εκατό (60%). 

η) Από πενήντα μία (51) έως και εξήντα (60) μηνιαίες 
δόσεις, με απαλλαγή κατά ποσοστό πενήντα πέντε τοις 
εκατό (55%). 


θ) Από εξήντα μία (61) έως και εβδομήντα (70) μη¬ 
νιαίες δόσεις, με απαλλαγή κατά ποσοστό πενήντα τοις 
εκατό (50%). 

ι) Από εβδομήντα μία (71) έως και ογδόντα (80) μη¬ 
νιαίες δόσεις, με απαλλαγή κατά ποσοστό σαράντα 
πέντε τοις εκατό (45%). 

ια) Από ογδόντα μία (81) έως και ενενήντα (90) μη¬ 
νιαίες δόσεις, με απαλλαγή κατά ποσοστό σαράντα 
τοις εκατό (40%). 

ιβ) Από ενενήντα μία (91) έως και εκατό (100) μηνιαίες 
δόσεις, με απαλλαγή κατά ποσοστό τριάντα τοις εκατό 
(30%). 

Με την υπαγωγή και υπό την προϋπόθεση της τήρη¬ 
σης του προγράμματος ρύθμισης δεν υπολογίζονται 
τα πρόστιμα των άρθρων 57 και 59 του Κ.Φ.Δ. και του 
άρθρου 6 του Κ.Ε.Δ.Ε. 

2. Το ελάχιστο ποσό μηνιαίας δόσης της ρύθμισης 
δεν μπορεί να είναι μικρότερο των είκοσι (20) ευρώ. Σε 
περίπτωση που υφίστανται οφειλές που υπάγονται στις 
διατάξεις του παρόντος άρθρου και είναι βεβαιωμένες 
σε περισσότερες της μίας υπηρεσίες της Φορολογικής 
Διοίκησης, το ελάχιστο ποσό μηνιαίας δόσης ρύθμισης 
διαμορφώνεται σε δέκα (10) ευρώ. 

3. Στη ρύθμιση του παρόντος Κεφαλαίου υπάγεται 
υποχρεωτικά το σύνολο των ληξιπρόθεσμων οφειλών 
έως και την 1η Μαρτίου 2015 που έχουν καταχωρισθεί 
στα βιβλία εισπρακτέων εσόδων της Φορολογικής Δι¬ 
οίκησης μέχρι την ημερομηνία αίτησης για υπαγωγή 
σε ρύθμιση και δεν έχουν τακτοποιηθεί κατά νόμιμο 
τρόπο με αναστολή πληρωμής ή διευκόλυνση ή άλλη 
νομοθετική ρύθμιση τμηματικής καταβολής. 

4. Στη ρύθμιση του παρόντος Κεφαλαίου υπάγεται 
επίσης το σύνολο των οφειλών που θα έχουν βεβαιωθεί 
έως τις 26.5.2015 προς ΟΤΑ α' και β’ βαθμού και νομικά 
πρόσωπα αυτών, συμπεριλαμβανομένων των οφειλών 
που προκύπτουν από εισφορά σε χρήμα ή τη μετατροπή 
εισφοράς γης σε χρήμα των προς ένταξη ή και των ήδη 
ενταγμένων ιδιοκτησιών, σύμφωνα με το ν. 1337/1983. 
Για τις οφειλές αυτές η σχετική αίτηση υποβάλλεται 
στην αρμόδια υπηρεσία του οικείου ΟΤΑ ή του οικείου 
νομικού προσώπου. 

Άρθρο 2 

Επιβαρύνσεις εκπρόθεσμης καταβολής 
κατά την υπαγωγή σε ρύθμιση 

1. Οι απαλλαγές της παραγράφου 1 του άρθρου 1 
υπολογίζονται επί των προσαυξήσεων και τόκων, όπως 
έχουν διαμορφωθεί την ημερομηνία της αίτησης για 
υπαγωγή στη ρύθμιση. 

2. Βασικές συνολικές οφειλές μέχρι πέντε χιλιάδες 
(5.000) ευρώ που υπάγονται σε πρόγραμμα ρύθμισης 
του παρόντος άρθρου, από την υπαγωγή τους στη 
ρύθμιση, δεν επιβαρύνονται πλέον με προσαυξήσεις ή 
τόκους εκπρόθεσμης καταβολής. Βασικές συνολικές 
οφειλές άνω των πέντε χιλιάδων (5.000) ευρώ που υπά¬ 
γονται σε πρόγραμμα ρύθμισης του παρόντος άρθρου, 
αντί των κατά Κ.Ε.Δ.Ε. και κατά Κ.Φ.Δ. τόκων και προ¬ 
σαυξήσεων εκπρόθεσμης καταβολής, από την υπαγωγή 
σε ρύθμιση, επιβαρύνονται με τόκο που ανέρχεται σε 
τρεις εκατοστιαίες μονάδες (3%) ετησίως. 

3. Η καθυστέρηση καταβολής δόσης συνεπάγεται την 
επιβάρυνση αυτής με μηνιαία προσαύξηση 0,25%. 

Άρθρο 3 

Οφειλές που τελούν σε αναστολή 
ή έχουν υπαχθεί σε ρύθμιση 
ή διευκόλυνση τμηματικής καταβολής 

Στη ρύθμιση του άρθρου 1 δύνανται, επίσης, να υπα¬ 
χθούν, μετά από επιλογή του οφειλέτη, και ληξιπρόθε¬ 
σμες έως και την 1η Μαρτίου 2015 οφειλές που έχουν 
καταχωρισθεί στα βιβλία εισπρακτέων εσόδων της Φο¬ 
ρολογικής Διοίκησης μέχρι την ημερομηνία αίτησης για 
υπαγωγή σε ρύθμιση και οι οποίες κατά την ημερομηνία 
της αίτησης: 

α) τελούν σε αναστολή, διοικητική ή δικαστική ή εκ 
του νόμου ή 

β) έχουν υπαχθεί σε ρύθμιση ή διευκόλυνση τμηματι¬ 
κής καταβολής, η οποία είναι σε ισχύ. 

Άρθρο 4 

Μη βεβαιωμένες οφειλές που υπάγονται 
στη ρύθμιση 

Κατ’ εξαίρεση: 

1. Δύνανται να υπαχθούν στη ρύθμιση του άρθρου 1, 
οφειλές που θα βεβαιωθούν στη Φορολογική Διοίκηση 
μετά από παραίτηση από την άσκηση του δικαιώματος ή 
και του δικογράφου οποιουδήποτε ένδικου βοηθήματος 
ή μέσου ενώπιον αρμοδίου δικαστηρίου ή προσφυγής 
ενώπιον διοικητικής αρχής, και έως 26.5.2015, ανεξαρτή¬ 
τως της ημερομηνίας που οι οφειλές αυτές καθίστανται 
ληξιπρόθεσμες. 

Εφόσον πρόκειται για υπαγόμενες υποθέσεις, που εκ- 
κρεμούν ενώπιον των αρμοδίων δικαστηρίων, μαζί με 
την αίτηση και τη δήλωση παραίτησης προσκομίζεται 
και βεβαίωση από το αρμόδιο δικαστήριο ότι η υπόθεση 
δεν έχει ακόμα συζητηθεί, προκειμένου να βεβαιωθεί 
η οφειλή. 

2. Στη ρύθμιση του άρθρου 1 δύνανται, επίσης, να 
υπαχθούν, μετά από επιλογή του οφειλέτη, και οφειλές 
που έχουν καταχωρισθεί στα βιβλία εισπρακτέων εσό¬ 
δων της Φορολογικής Διοίκησης μέχρι την ημερομηνία 
αίτησης για υπαγωγή σε ρύθμιση και θα αφορούν υπο¬ 
χρεώσεις φορολογικών ετών, περιόδων και υποθέσεων 
μέχρι και 31.12.2014. 


Άρθρο 5 

Λοιπά στοιχεία της ρύθμισης 

Η ρύθμιση χορηγείται ανά οφειλέτη και αφορά και 
τις οφειλές για τις οποίες αυτός ευθύνεται. Πρόσωπα 
που ευθύνονται για την καταβολή μέρους της οφειλής 
δικαιούνται να ρυθμίσουν το εν λόγω μέρος. 

Άρθρο 6 

Καταληκτική ημερομηνία υπαγωγής 
σε πρόγραμμα ρύθμισης 

1. Η αίτηση για την υπαγωγή σε πρόγραμμα ρύθμισης 
του άρθρου 1 υποβάλλεται ηλεκτρονικά στη Φορολο¬ 
γική Διοίκηση μέχρι την 26η Μόίου 2015. Μόνο σε περι¬ 
πτώσεις που υφίσταται τεχνική αδυναμία διαδικτυακής 
υποστήριξης, η υποβολή αίτησης διενεργείται στην υπη¬ 
ρεσία της Φορολογικής Διοίκησης, ο προϊστάμενος της 
οποίας είναι αρμόδιος για την επιδίωξη της είσπραξης 
της οφειλής. 

2. Με απόφαση του Υπουργού Οικονομικών, που εκ- 
δίδεται εντός μηνός από τη λήξη της ανωτέρω προθε¬ 
σμίας, δύναται να παρατείνεται η καταληκτική ημερο¬ 
μηνία υπαγωγής των οφειλών στη ρύθμιση για χρονικό 
διάστημα μέχρι έναν (1) μήνα. 

Άρθρο 7 

Καταβολή πρώτης δόσης 

Για την υπαγωγή στη ρύθμιση του άρθρου 1 πρέπει 
να καταβληθεί η πρώτη δόση εντός τριών (3) εργάσι¬ 
μων ημερών από την ημερομηνία αίτησης υπαγωγής 
στη ρύθμιση. Οι επόμενες δόσεις καταβάλλονται έως 
την τελευταία εργάσιμη ημέρα των επομένων μηνών 
από την ημερομηνία αίτησης υπαγωγής στη ρύθμιση. Η 
καταβολή διενεργείται με τη χρήση μοναδικού κωδικού 
πληρωμής στους φορείς είσπραξης ή στη Φορολογική 
Διοίκηση. 

Άρθρο 8 

Απώλεια ρύθμισης 

Η ρύθμιση απόλλυται, με συνέπεια την υποχρεωτική 
άμεση καταβολή του υπολοίπου της οφειλής, σύμφωνα 
με τα στοιχεία της αρχικής βεβαίωσης και την άμεση 
επιδίωξη της είσπραξής της με όλα τα προβλεπόμενα 
από την ισχύουσα νομοθεσία μέτρα, εάν ο οφειλέτης: 

α) δεν καταβάλλει δύο (2) συνεχόμενες μηνιαίες δό¬ 
σεις κατά τη διάρκεια του πρώτου οκταμήνου της ρύθμι¬ 
σης ή μετά την πάροδο του οκταμήνου δεν καταβάλλει 
τρεις (3) συνεχόμενες μηνιαίες δόσεις ή καθυστερήσει 
την καταβολή των τριών (3) τελευταίων δόσεων της 
ρύθμισης για το αντίστοιχο χρονικό διάστημα, 

β) δεν υποβάλλει τις προβλεπόμενες δηλώσεις φο¬ 
ρολογίας εισοδήματος και του φόρου προστιθέμενης 
αξίας, καθ’ όλο το διάστημα της ρύθμισης των οφειλών 
του και μέχρι την εξόφλησή της, εντός τριών (3) μηνών 
το αργότερο από την παρέλευση της προθεσμίας υπο¬ 
βολής τους. 

Άρθρο 9 

Προεξόφληση ρύθμισης 

Στην περίπτωση που ο οφειλέτης, σε οποιοδήποτε 
στάδιο της ρύθμισης, εξοφλήσει εφάπαξ τις υπόλοι¬ 
πες δόσεις των ρυθμισμένων οφειλών ή σε περίπτωση 
εξόφλησης του συνόλου της οφειλής με οποιονδήποτε 

τρόπο, τυγχάνει απαλλαγής επί του εναπομείναντος 
ποσού των προσαυξήσεων και τόκων εκπρόθεσμης κα¬ 
ταβολής, σε ποσοστό ίσο με αυτό που αντιστοιχεί στον 
αριθμό των μηνιαίων δόσεων που τελικά διαμορφώνεται 
με την εξόφληση, σύμφωνα με το άρθρο 1. 

Άρθρο 10 

Αλλαγή προγράμματος ρύθμισης 

Ο οφειλέτης, που έχει υπαχθεί σε πρόγραμμα ρύθ¬ 
μισης του άρθρου 1, δύναται να επιλέξει την υπαγωγή 
του σε άλλο πρόγραμμα ρύθμισης του ίδιου άρθρου 
με διαφορετικό αριθμό δόσεων για το υπόλοιπο προς 
καταβολή ποσό και υπό τις ίδιες προϋποθέσεις. Στην 
περίπτωση αυτή δικαιούται απαλλαγή από τόκους και 
προσαυξήσεις εκπρόθεσμης καταβολής για το εναπο- 
μείναν ποσό, σύμφωνα με το νέο πρόγραμμα ρύθμισης. 
Στην περίπτωση αυτή ο συνολικός αριθμός μηνιαίων 
δόσεων δεν μπορεί να υπερβαίνει τις εκατό (100), υπο¬ 
λογιζόμενος από την πρώτη δόση του αρχικού προ¬ 
γράμματος ρύθμισης. 

Άρθρο 11 

Ευεργετήματα από την υπαγωγή στη ρύθμιση 

Η υπαγωγή και συμμόρφωση στη ρύθμιση παρέχει 
στον οφειλέτη τα ακόλουθα ευεργετήματα: 

α) χορηγείται αποδεικτικό ενημερότητας, σύμφωνα με 
τα οριζόμενα στις διατάξεις του άρθρου 12 του Κ.Φ.Δ., 
όπως ισχύει, 

β) αναβάλλεται η εκτέλεση της ποινής του άρθρου 
25 του ν. 1882/1990, όπως ισχύει ή, εφόσον άρχισε η 
εκτέλεσή της, διακόπτεται, 
γ) αναστέλλεται η λήψη αναγκαστικών μέτρων και η 
συνέχιση της διαδικασίας της αναγκαστικής εκτέλεσης 
επί κινητών ή ακινήτων. Η αναστολή αυτή δεν ισχύει για 
κατασχέσεις που έχουν επιβληθεί στα χέρια τρίτων ή 
έχουν εκδοθεί οι σχετικές παραγγελίες, τα αποδιδό¬ 
μενα όμως ποσά από αυτές λαμβάνονται υπόψη για 
την κάλυψη δόσης ή δόσεων της ρύθμισης, εφόσον δεν 
πιστώνονται με άλλες οφειλές που δεν έχουν ρυθμιστεί. 
Αν ο οφειλέτης απωλέσει το ευεργέτημα της ρύθμισης, 
τα μέτρα που έχουν ανασταλεί συνεχίζονται, 
δ) αναστέλλεται η εκτέλεση του μέτρου που προ- 
βλέπεται από το άρθρο 7 του ν. 2120/1993 (Α' 24), όπως 
ισχύει, 

ε) οι ήδη επιβληθείσες κατασχέσεις στα χέρια τρίτων 
αίρονται μετά από αίτηση του οφειλέτη, αφού εξοφλη¬ 
θεί το εικοσιπέντε τοις εκατό (25%) της αρχικής βασικής 
ρυθμιζόμενης οφειλής. Η Φορολογική Διοίκηση δύναται 
να εξετάζει αίτημα περιορισμού κατασχέσεων εις χεί- 
ρας τρίτων, σύμφωνα με τις διατάξεις της παραγράφου 
4 του άρθρου 30 του Κ.Ε.Δ.Ε.. 

Άρθρο 12 

Δικαιώματα του Δημοσίου 

Το Δημόσιο διατηρεί το δικαίωμα και μετά τη συμμόρ¬ 
φωση του οφειλέτη στη ρύθμιση τμηματικής καταβολής 
που του χορηγήθηκε: 

α) να εγγράφει υποθήκες σε περιουσιακά στοιχεία του 
οφειλέτη, των συνυπόχρεων προσώπων ή των εγγυητών, 
εφόσον η οφειλή δεν είναι ασφαλισμένη, 
β) να μην χορηγεί αποδεικτικό ενημερότητας για μετα¬ 
βίβαση ακινήτου ή σύσταση εμπραγμάτου δικαιώματος 


επ’ αυτού στα πρόσωπα της προηγούμενης υποπερίπτω¬ 
σης, ακόμη και αν συντρέχουν οι προϋποθέσεις χορή¬ 
γησης αυτού, εφόσον η οφειλή δεν είναι ασφαλισμένη, 
σύμφωνα με τα οριζόμενα στο άρθρο 12 του Κ.Φ.Δ., 

γ) να προβαίνει σε συμψηφισμό των χρηματικών απαι¬ 
τήσεων του οφειλέτη κατά του Δημοσίου και μέχρι του 
ύψους των οφειλών, κατά τις διατάξεις του άρθρου 83 
του Κ.Ε.Δ.Ε.. 

Άρθρο 13 

Πίστωση ποσών από παρακράτηση 

ή αυτεπάγγελτο συμψηφισμό ή πράξεις εκτέλεσης 

Τα ποσά που εισπράττονται κατά τη διάρκεια της 
ρύθμισης από την παρακράτηση ποσοστού απαίτησης 
του οφειλέτη λόγω της χορήγησης αποδεικτικού ενη¬ 
μερότητας ή κατόπιν συμψηφισμού καλύπτουν δόση 
ή δόσεις της χορηγηθείσας ρύθμισης, εφόσον δεν πι¬ 
στώνονται διαφορετικά. Ομοίως, τα αποδιδόμενα ποσά 
από πράξεις εκτέλεσης, λαμβάνονται υπόψη για την 
κάλυψη δόσης ή δόσεων της χορηγηθείσας ρύθμισης, 
εφόσον εισπράττονται κατά τη διάρκεια αυτής και δεν 
πιστώνονται σε άλλες οφειλές που δεν έχουν ρυθμιστεί 
ή πιστώνονται διαφορετικά κατά τις κείμενες διατάξεις. 

Άρθρο 14 

Παραγραφή οφειλών 

Η παραγραφή των οφειλών για τις οποίες υποβάλλε¬ 
ται αίτηση υπαγωγής στη ρύθμιση αναστέλλεται από 
την ημερομηνία υποβολής της αίτησης και για ολόκληρο 
το χρονικό διάστημα που αφορά η ρύθμιση ανεξαρτή¬ 
τως καταβολής οποιουδήποτε ποσού και δεν συμπλη¬ 
ρώνεται πριν παρέλθει ένα (1) έτος από τη λήξη της 
τελευταίας δόσης αυτής. 

Άρθρο 15 

Εφάπαξ εξόφληση μέρους της οφειλής με έκπτωση 

Σε περίπτωση καταβολής ως προκαταβολής ποσού 
βασικής οφειλής τουλάχιστον δεκαπλάσιου της ελά¬ 
χιστης δόσης της παραγράφου 2 του άρθρου 1 του 
παρόντος Κεφαλαίου, έως και τις 27 Απριλίου 2015, 
χορηγείται στον οφειλέτη ισόποση απαλλαγή επί των 
συνολικών προσαυξήσεων και τόκων εκπρόθεσμης κα¬ 
ταβολής του προγράμματος ρύθμισης που θα επιλέξει. 
Το ανωτέρω πρέπει να δηλώνεται ως προκαταβολή από 
τον οφειλέτη κατά την υποβολή του αιτήματος υπα¬ 
γωγής και να καταβάλλεται εντός τριών (3) εργάσιμων 
ημερών από την υποβολή της αίτησης. Οι δόσεις της 
ρύθμισης καταβάλλονται έως την τελευταία εργάσιμη 
ημέρα των επομένων μηνών από την ημερομηνία αίτη¬ 
σης υπαγωγής στη ρύθμιση. Η πληρωμή της προκαταβο¬ 
λής και των δόσεων ρύθμισης διενεργείται με τη χρήση 
μοναδικού κωδικού πληρωμής στους φορείς είσπραξης 
ή στη Φορολογική Διοίκηση. 

Σε περίπτωση μη εμπρόθεσμης καταβολής των δέκα 
(10) πρώτων δόσεων της ρύθμισης, εφόσον οι δόσεις 
είναι περισσότερες από δέκα (10) ή όλων των υπολει- 
πόμενων δόσεων, εφόσον οι δόσεις είναι λιγότερες από 
δέκα (10), βεβαιώνεται ως δημόσιο έσοδο σε βάρος του 
οφειλέτη ποσό ίσο με το ποσό απαλλαγής κατά το πρώ¬ 
το εδάφιο του παρόντος άρθρου. Επί της κύρωσης του 
προηγούμενου εδαφίου δεν υπολογίζονται επιβαρύνσεις 
εκπρόθεσμης καταβολής κατά την κείμενη νομοθεσία. 

Άρθρο 16 

Αρμοδιότητα χορήγησης ρύθμισης 

Αρμόδιος για τη χορήγηση των ρυθμίσεων του πα¬ 
ρόντος Κεφαλαίου είναι ο Υπουργός Οικονομικών, ο 
οποίος δύναται με απόφασή του να μεταβιβάζει την 
αρμοδιότητα αυτή ή να εξουσιοδοτεί να υπογράφουν με 
εντολή του άλλα όργανα της Φορολογικής Διοίκησης. 

Άρθρο 17 

Καθορισμός ειδικότερων θεμάτων και λεπτομερειών 

Με απόφαση του Υπουργού Οικονομικών ρυθμίζονται 
ειδικότερα θέματα και λεπτομέρειες για την εφαρμογή 
των διατάξεων του παρόντος Κεφαλαίου και δύνανται 
να προβλέπονται εξαιρέσεις από την υπαγωγή σε αυτές. 

Άρθρο 18 

Η παρ. 4α του άρθρου 49 και η παρ. 6 του άρθρου 50 
του ν. 2859/2000 (Κώδικας Φ.Π.Α.), όπως προστέθηκαν 
με τις περιπτώσεις 4 και 5 της υποπαραγράφου Α.6 της 
παρ. Α' του άρθρου πρώτου του ν. 4152/2013 (Α' 107) 
αντιστοίχως, καταργούνται. 

Άρθρο 19 

1. Τα πρόστιμα εκπρόθεσμης καταβολής του άρθρου 57 
του ν. 4174/2013 (Α' 170) και του άρθρου 6 του ν.δ. 356/ 
1974 (Α' 90) καταργούνται. 

2. Η κατάργηση των προστίμων της προηγούμενης 
παραγράφου καταλαμβάνει οφειλές που καταχωρίζο¬ 
νται στα βιβλία εισπρακτέων εσόδων της Φορολογικής 
Διοίκησης από τη δημοσίευση του παρόντος. 

Άρθρο 20 

Άλλα συναφή θέματα - ποινική δίωξη 

Η παρ. 1 του άρθρου 25 του ν. 1882/1990 αντικαθίστα¬ 
ται ως εξής: 

«1. Όποιος δεν καταβάλλει τα βεβαιωμένα στη Φο¬ 
ρολογική Διοίκηση χρέη προς το Δημόσιο, τα νομικά 
πρόσωπα δημοσίου δικαίου, τις επιχειρήσεις και τους 
οργανισμούς του ευρύτερου δημόσιου τομέα για χρο¬ 
νικό διάστημα μεγαλύτερο των τεσσάρων (4) μηνών 
τιμωρείται με ποινή φυλάκισης: 

α) Ενός (1) τουλάχιστον έτους, εφόσον το συνολικό 
χρέος από κάθε αιτία, συμπεριλαμβανομένων των κάθε 
είδους τόκων ή προσαυξήσεων και λοιπών επιβαρύνσε¬ 
ων μέχρι την ημερομηνία σύνταξης του πίνακα χρεών, 
υπερβαίνει το ποσό των πενήντα χιλιάδων (50.000) ευρώ. 

β) Τριών (3) τουλάχιστον ετών, εφόσον το συνολικό 
χρέος, σύμφωνα με τα οριζόμενα στην ανωτέρω πε¬ 
ρίπτωση α', υπερβαίνει το ποσό των εκατόν πενήντα 
χιλιάδων (150.000) ευρώ. 

Η ποινική δίωξη ασκείται ύστερα από αίτηση του 
Προϊσταμένου της Δ.Ο.Υ. ή των Ελεγκτικών Κέντρων ή 
του Τελωνείου προς τον Εισαγγελέα Πρωτοδικών της 
έδρας τους, που συνοδεύεται υποχρεωτικά από πίνακα 
χρεών, συμπεριλαμβανομένων των κάθε είδους τόκων 
ή προσαυξήσεων και λοιπών επιβαρύνσεων. 

Η πράξη μπορεί να κριθεί ατιμώρητη, εάν το ποσό που 
οφείλεται εξοφληθεί μέχρι την εκδίκαση της υπόθεσης 
σε οποιονδήποτε βαθμό.» 

Αποφάσεις ποινικών δικαστηρίων που εκδόθηκαν για 
χρέη μικρότερα από τα οριζόμενα στην παράγραφο 


1 και δεν έχουν εκτελεστοί κατά τη δημοσίευση του 
νόμου αυτού, δεν εκτελούνται. Αν άρχισε η εκτέλεσή 
τους, διακόπτεται. 

Εκκρεμείς αιτήσεις Προϊσταμένων Δημόσιων Οικονο¬ 
μικών Υπηρεσιών ή Ελεγκτικών Κέντρων ή Τελωνείων ή 
ένδικα μέσα κατά αποφάσεων για χρέη κατώτερα αυτών 
που ορίζονται ανωτέρω, δεν εισάγονται για συζήτηση. 

Η αναστολή της παραγραφής των χρεών, κατώτερων 
του ποσού των πενήντα χιλιάδων (50.000) ευρώ, για τα 
οποία υποβλήθηκε αίτηση ποινικής δίωξης, λήγει με τη 
δημοσίευση του νόμου αυτού, η παραγραφή συνεχίζεται 
και δεν συμπληρώνεται πριν την πάροδο έτους από τη 
λήξη της αναστολής. 

Η παραγραφή του αδικήματος, του οποίου κατά τη 
δημοσίευση του παρόντος νόμου δεν έχει συμπληρωθεί 
το μετά την πάροδο τετραμήνου χρονικό διάστημα που 
προβλέπεται στην παρ. 1 του άρθρου 3 του ν. 3943/2011, 
αρχίζει από τη δημοσίευση του παρόντος. 

Άρθρο 21 

Τροποποίηση διατάξεων 
Κώδικα Φορολογίας Εισοδήματος 
(κύρωση με το ν. 4172/2013, Α' 167) 

1. Η περίπτωση ιγ' του άρθρου 23 του Κώδικα Φορο¬ 
λογίας Εισοδήματος (Κ.Φ.Ε.) αναμορφώνεται και αντι¬ 
καθίσταται ως εξής: 

«ιγ) Το σύνολο των δαπανών που καταβάλλονται προς 
φυσικό ή νομικό πρόσωπο ή νομική οντότητα που εμπί¬ 
πτει σε μία από τις ακόλουθες περιπτώσεις: 

α) Είναι κατά το χρόνο έκδοσης του παραστατικού 
ή κατά το χρόνο διενέργειας της συναλλαγής φορο¬ 
λογικός κάτοικος σε κράτος μη συνεργάσιμο κατά την 
έννοια του άρθρου 65 του Κ.Φ.Ε.. 

β) Είναι κατά το χρόνο έκδοσης του παραστατικού ή 
κατά το χρόνο διενέργειας της συναλλαγής φορολογι¬ 
κός κάτοικος σε κράτος που υπόκειται σε προνομιακό 
φορολογικό καθεστώς, σύμφωνα με το άρθρο 65 του 
Κ.Φ.Ε.. 

γ) Είναι συνδεόμενη εν τοις πράγμασι εταιρεία, χωρίς 
να έχει συμμορφωθεί πριν τη διενέργεια της συναλλα¬ 
γής ή την έκδοση του παραστατικού με τις υποχρεώ¬ 
σεις που επιβάλλονται από τον Κώδικα Φορολογικών 
Διαδικασιών (άρθρο 21 του ν. 4174/2013). 

δ) Δεν διαθέτει στην έδρα της ή σε συνδεδεμένη επι¬ 
χείρηση την απαιτούμενη οργάνωση και υποδομή για τη 
διενέργεια - κατ’ επάγγελμα - ομοειδών συναλλαγών, 
κατά συνήθεια και επάγγελμα με τη συναλλαγή για την 
οποία εκδόθηκε το παραστατικό. 

Για τις περιπτώσεις γ' και δ' ο φορολογούμενος οφεί¬ 
λει, προκειμένου να μην εμπίπτει στη μη έκπτωση της 
δαπάνης, και πριν τη διενέργεια του φορολογικού ελέγ¬ 
χου, να προσκομίσει πλήρη απόδειξη ότι δεν συντρέ¬ 
χουν για τη συγκεκριμένη εταιρεία οι αναφερόμενες 
συνθήκες. 

Γ ια τις περιπτώσεις α', β', γ' και δ', προκειμένου ο 
φορολογούμενος να μην εμπίπτει στη μη έκπτωση της 
δαπάνης, θα πρέπει να καταβάλει παρακρατούμενο 
φόρο που προκύπτει από τον ισχύοντα στην Ελλάδα 
φορολογικό συντελεστή φόρου εισοδήματος για επιχει¬ 
ρηματική δραστηριότητα επί του συνόλου της εν λόγω 
δαπάνης. Εφόσον, εντός τριμήνου από τη συναλλαγή, ο 

φορολογούμενος αποδείξει ότι πρόκειται περί συνήθους 
συναλλαγής σε τρέχουσες τιμές αγοράς, θα επιστρέ- 
φεται αζημίως για το Δημόσιο ο παρακρατηθείς φόρος 
στον φορολογούμενο. 

Με απόφαση του Υπουργού Οικονομικών ρυθμίζο¬ 
νται οι διαδικασίες για την εφαρμογή της παρούσας 
περίπτωσης και ειδικότερα η διαδικασία ελέγχου που 
προβλέπεται για τις περιπτώσεις γ' και δ' ανωτέρω.» 

2. Στο τέλος της περίπτωσης α' της παραγράφου 1 
του άρθρου 34 του Κ.Φ.Ε. προστίθεται η φράση «δεν 
υπάρχει εισόδημα από καμία κατηγορία ή». 

3. Στο τέλος της παραγράφου 1 του άρθρου 34 του 
Κ.Φ.Ε. προστίθεται νέα περίπτωση ως εξής: 

«ε. Δεν εφαρμόζεται η ελάχιστη ετήσια αντικειμενική 
δαπάνη εφόσον ο φορολογούμενος ή τα εξαρτώμενα 
μέλη αποκτούν εισόδημα μόνο από τόκους και ακίνητα.» 

4. Η ισχύς των διατάξεων των παραγράφων 2 και 3 
του παρόντος άρθρου αρχίζει από 1.1.2014. 

Άρθρο 22 

Τροποποίηση διατάξεων Κώδικα Φ.Π.Α. 
(κύρωση με το ν. 2859/2000, Α' 248) 

1. Στο τέλος της παραγράφου 1 του άρθρου 33 του 
Κώδικα Φ.Π.Α. προστίθεται νέο εδάφιο ως εξής: 

«Οι διακανονισμοί που αφορούν τις εκπτώσεις που 
διενεργήθηκαν σε μία διαχειριστική περίοδο περιλαμβά¬ 
νονται σε δήλωση Φ.Π.Α. που υποβάλλεται το αργότερο 
μέχρι την τελευταία εργάσιμη ημέρα του έβδομου μήνα 
του επόμενου ημερολογιακού έτους, από το έτος που 
έληξε η διαχειριστική περίοδος.» 

2. Η παράγραφος 2 του άρθρου 38 του Κώδικα Φ.Π.Α. 
αντικαθίσταται και προστίθεται παράγραφος 2α ως εξής: 

«2. Η φορολογική περίοδος ορίζεται ως εξής: 

α) ένας ημερολογιακός μήνας, προκειμένου για υπό¬ 
χρεους οι οποίοι χρησιμοποιούν διπλογραφικό λογι¬ 
στικό σύστημα, καθώς και για το Δημόσιο όταν ασκεί 
δραστηριότητες για τις οποίες υπόκειται στο φόρο, 

β) ένα ημερολογιακό τρίμηνο, προκειμένου για υπό¬ 
χρεους οι οποίοι χρησιμοποιούν απλογραφικό λογιστικό 
σύστημα, καθώς και για μη υπόχρεους σε τήρηση βιβλί¬ 
ων και έκδοση στοιχείων, σύμφωνα με τη φορολογική 
νομοθεσία. 

2α. Οι υπόχρεοι οι οποίοι ανήκουν σε ειδικό καθεστώς 
κατ’ αποκοπή καταβολής του φόρου, σύμφωνα με τις 
διατάξεις του άρθρου 40, υποβάλλουν έκτακτη δήλωση 
Φ.Π.Α. κάθε εξάμηνο.» 

3. Οι δηλώσεις των αγροτών φυσικών προσώπων 
που υπέχουν υποχρέωση υποβολής ετήσιας δήλωσης 
Φ.Π.Α. και από 1.1.2015 υπέχουν υποχρέωση υποβολής 
δηλώσεων ανά φορολογική περίοδο, εφόσον μέχρι τη 
δημοσίευση του παρόντος παρήλθε η προθεσμία υπο¬ 
βολής δηλώσεων Φ.Π.Α. για φορολογικές περιόδους 
του 2015, μπορούν να υποβληθούν έως την τελευταία 
εργάσιμη ημέρα του επόμενου μήνα από τη δημοσίευση 
του παρόντος χωρίς την επιβολή προστίμων. Τυχόν 
οφειλόμενα ποσά από τις δηλώσεις της παραγράφου 
αυτής καταβάλλονται έως την ίδια ως άνω προθεσμία 
χωρίς την επιβολή τόκων και προστίμων, με απόφαση 
του Προϊσταμένου της Δ.Ο.Υ. κατόπιν αιτήσεως του 
φορολογούμενου. 


4. Οι διατάξεις της παραγράφου 1 του παρόντος άρ¬ 
θρου ισχύουν για εκπτώσεις για τις οποίες υπάρχει 
υποχρέωση διακανονισμού από 1.1.2014, ενώ οι διατάξεις 
της παραγράφου 2 ισχύουν για πράξεις που διενεργού- 
νται από 1.1.2015. 

Άρθρο 23 

Παράταση ισχύος Πίνακα Κατάταξης υποψηφίων 
δόκιμων Δικαστικών Πληρεξουσίων ΝΣΚ 

Παρατείνεται έως τις 31.12.2015 η ισχύς του Πίνακα 
Κατάταξης των υποψηφίων του διαγωνισμού για την 
πλήρωση κενών οργανικών θέσεων δόκιμων Δικαστικών 
Πληρεξουσίων του Νομικού Συμβουλίου του Κράτους 
(Γ' 22), που προκηρύχθηκε με την υπ’ αριθμ. 158/15.5.2013 
απόφαση του Υπουργού Οικονομικών (Γ' 668). 

Άρθρο 24 

Απορρόφηση της εταιρείας 
«Παράκτιο Μέτωπο Α.Ε.» από την ΕΤΑΔ ΑΕ 

1. Η ανώνυμη εταιρεία με την επωνυμία «Παράκτιο 
Αττικό Μέτωπο Α.Ε.», που συνεστήθη με τις διατάξεις 
του άρθρου 16 του ν. 4146/2013, απορροφάται ως σύνολο 
ενεργητικού και παθητικού από την ΕΤΑΔ ΑΕ και μετα- 
φέρεται το σύνολο του προσωπικού από την επομένη 
της δημοσίευσης του παρόντος. 

Με κοινή Υπουργική απόφαση των Υπουργών Οικο¬ 
νομίας, Υποδομών, Ναυτιλίας και Τουρισμού και Οικο¬ 
νομικών ορίζονται οι αναγκαίες λεπτομέρειες για την 
ολοκλήρωση της απορρόφησης του προηγούμενου 
εδαφίου. 

2. Η ανώνυμη εταιρεία με την επωνυμία «Εταιρία Ακι¬ 
νήτων Δημοσίου Ανώνυμη Εταιρία» (ΕΤΑΔ ΑΕ), που συ¬ 
νεστήθη με την κοινή υπουργική απόφαση υπ’ αριθμ. 
Δ6Α1162069 ΕΞ 2011, κατ’ επίκληση του άρθρου 14Β του 
ν. 3429/2005 απορροφάται από τον φορέα της επομένης 
παραγράφου μετά την ίδρυσή του. Με απόφαση των 
Υπουργών Οικονομικών και Οικονομίας, Υποδομών, Ναυ¬ 
τιλίας και Τουρισμού ρυθμίζονται τα ειδικότερα θέματα 
και οι λεπτομέρειες της απορροφήσεως. 

3. Ο φορέας που πρόκειται να δημιουργηθεί θα έχει 
σκοπό την αξιοποίηση της δημόσιας περιουσίας προς 
όφελος και με γνώμονα το δημόσιο συμφέρον. Τα έσοδα 
που θα προκύπτουν θα αξιοποιούνται κυρίως για τη 
χρηματοδότηση της κοινωνικής πολιτικής του κράτους 
και τη στήριξη της κοινωνικής ασφάλισης, όπως ειδικό¬ 
τερα θα προβλέπεται στον ιδρυτικό του νόμο. 

4. Παρατείνεται η λειτουργία του Οργανισμού Διε¬ 
ξαγωγής Ιπποδρομιών Ελλάδος ΑΕ (ΟΔΙΕ ΑΕ) έως τις 
15.7.2015, ημερομηνία κατά την οποία τίθεται σε εκκα¬ 
θάριση. 

Άρθρο 25 

Ολοκλήρωση φορολογικού ελέγχου 
με φύλλα ελέγχου Σ.Δ.Ο.Ε. 

1. Στις περιπτώσεις που προβλέπονται στην υπ’ αριθμ. 
πρωτ. ΔΕΛ Α 1069048 ΕΞ 2014 από 2.5.2014 εγκύκλιο 
της Γενικής Γραμματείας Δημοσίων Εσόδων (ΑΔΑ: 
ΒΙΦ2Η-Α0Β) και στην περίπτωση 9 του κεφαλαίου 
«Λοιπά θέματα ελέγχου» της εγκυκλίου, εφόσον μέχρι 
30.4.2015 δεν έχει η προβλεπόμενη στα ανωτέρω διαδι¬ 
κασία ολοκληρωθεί και βεβαιωθεί ο αναλογούν φόρος, 

η διαδικασία ολοκληρώνεται με τα εκδοθέντα, από το 
Σ.Δ.Ο.Ε., φύλλα ελέγχου. 

2. Στην παράγραφο 2 του άρθρου 30 του ν. 3296/2004 
(Α' 253) προστίθεται νέα περίπτωση στ', η οποία έχει 
ως εξής: 

«στ. Ο μερικός έλεγχος εφαρμογής της φορολογικής 
νομοθεσίας με έμφαση στη φορολογία εισοδήματος και 
ο έλεγχος εφαρμογής της τελωνειακής νομοθεσίας.» 

3. Στην αρχή της παρ. 9 του άρθρου 30 του ν. 3296/ 
2004 (Α' 253) προστίθενται δύο νέα εδάφια, τα οποία 
έχουν ως εξής: 

«Οι εκθέσεις της Ειδικής Γραμματείας του Σώματος 
Δίωξης Οικονομικού Εγκλήματος (Ε.Γ. Σ.Δ.Ο.Ε.) οι οποί¬ 
ες έχουν συνταχθεί τηρουμένης της διαδικασίας των 
διατάξεων του άρθρου 6 του ν. 2690/1999, θεωρούνται 
για τη Φορολογική Διοίκηση εκθέσεις ελέγχου, κατά την 
έννοια του δευτέρου εδαφίου της παρ. 2 του άρθρου 
28 του ν. 4174/2013 (Α' 170) «Κώδικας Φορολογικής Δια¬ 
δικασίας», παράγοντας άμεσα την προβλεπόμενη από 
το ίδιο εδάφιο οριστική πράξη διορθωτικού προσδιορι¬ 
σμού του φόρου ή την πράξη επιβολής προστίμου της 
παραγράφου 2 του άρθρου 62 του ιδίου ως άνω νόμου. 

Οι υπάλληλοι της Ειδικής Γραμματείας του Σώματος 
Δίωξης Οικονομικού Εγκλήματος (Ε.Γ. Σ.Δ.Ο.Ε.) στο πλαί¬ 
σιο άσκησης των αρμοδιοτήτων τους δύνανται να εφαρ¬ 
μόζουν τις διατάξεις του άρθρου 27 του ν. 4174/2013.» 

Άρθρο 26 

Δικαστικοί συμβιβασμοί για εκκρεμείς 
φορολογικές διαφορές 

Πρακτικά διοικητικής επίλυσης της φορολογικής δια¬ 
φοράς, που καταρτίστηκαν μέχρι τις 31.12.2013, επί εκ¬ 
κρεμών δικαστικών υποθέσεων για τις οποίες δεν ολο¬ 
κληρώθηκε η διαδικασία που ορίζεται από το ν. δ. 4600/ 
1966 και τις διατάξεις του άρθρου 71 του ν. 2238/1994, 
λόγω μη αποστολής στα δικαστήρια των πρακτικών 
του συμβιβασμού, θεωρούνται ισχυρά, εφόσον η από¬ 
φαση του δικαστηρίου που ακολούθησε το συμβιβασμό 
εκδόθηκε χωρίς την παράσταση του φορολογούμενου 
και είναι δυσμενέστερη, για τον φορολογούμενο, από 
τα αποτελέσματα του συμβιβασμού. 

Άρθρο 27 

Ρυθμίσεις καθορισμού οριογραμμής αιγιαλού 
στο πλαίσιο της διασφάλισης 
της δημόσιας περιουσίας 

Η περίπτωση β' της παρ. 2 του άρθρου 4 του ν. 2971/ 
2001 (Α' 285) αντικαθίσταται ως εξής: 

«β) Μέσα σε προθεσμία έξι (6) μηνών από 1.1.2016 οι 
Περιφερειακές Διευθύνσεις Δημόσιας Περιουσίας υπο- 
χρεούνταί: 

Να διαγράψουν την προκαταρκτική οριογραμμή αιγι- 
αλού στις περιοχές που υφίσταται εγκεκριμένη οριο- 
γραμμή αιγιαλού και να αποτυπώσουν την τελευταία ως 
οριστική αποτυπώνοντας ταυτόχρονα και τις εγκεκριμέ¬ 
νες οριογραμμές παραλίας και παλαιού αιγιαλού, εφό¬ 
σον υπάρχουν. Αν η εγκεκριμένη οριογραμμή αιγιαλού 
εντοπίζεται στο υδάτινο στοιχείο, δεν αποτυπώνεται 
ως οριστική.» 

Η περίπτωση γ' της παραγράφου 2 του άρθρου 4 του 
ν. 2971/2001 (Α' 285) αντικαθίσταται ως εξής: 


«γ) Εντός προθεσμίας 12 μηνών από 1.1.2016 οι Πε¬ 
ριφερειακές Διευθύνσεις Δημόσιας Περιουσίας υπο- 
χρεούνται να ελέγξουν την υπόλοιπη προκαταρκτική 
οριογραμμή και να υποβάλουν πρόταση για την τελική 
οριογραμμή σε περιπτώσεις εμφανώς εσφαλμένης προ¬ 
καταρκτικής οριογραμμής και για να αντιμετωπισθούν 
ασυνέχειες μεταξύ της ήδη εγκεκριμένης και της προ¬ 
καταρκτικής οριογραμμής.» 

Η παρ. 7 του άρθρου 4 του ν. 2971/2001 (Α' 285) αντι¬ 
καθίσταται ως εξής: 

«7. Αν μετά την παρέλευση 18 μηνών από 1.1.2016, δεν 
έχει εκδοθεί απόφαση για την οριστική οριογραμμή 
αιγιαλού από την αρμόδια Επιτροπή του άρθρου 3, η 
προκαταρκτική οριογραμμή θεωρείται οριστική και εκ- 
δίδεται περί τούτου διαπιστωτική πράξη του αρμόδιου 
Γ ενικού Γ ραμματέα Αποκεντρωμένης Διοίκησης μέσα σε 
ένα μήνα από την εκπνοή της προθεσμίας. Η διαπιστω- 
τική πράξη, η τεχνική έκθεση και τα σχετικά υπόβαθρα 
υποβάλλονται στους όρους δημοσιότητας των παρα¬ 
γράφων 3 και 4. Οι παράγραφοι 5 και 6 εφαρμόζονται 
αναλόγως.» 

Η παρ. 8 του άρθρου 4 του ν. 2971/2001 (Α' 285) αντι¬ 
καθίσταται ως εξής: 

«8. Αιτήματα καθορισμού οριογραμμής αιγιαλού από 
οποιονδήποτε έχει έννομο συμφέρον κατατίθενται στην 
αρμόδια Περιφερειακή Διεύθυνση Δημόσιας Περιουσίας, 
η οποία υποχρεούται μετά από σχετικό έλεγχο και αφού 
έχει συλλέξει τα απαιτούμενα στοιχεία, να τα εισάγει 
στην Επιτροπή του άρθρου 3. Η Επιτροπή μετά από 
εισήγηση της Περιφερειακής Διεύθυνσης Δημόσιας Πε¬ 
ριουσίας εξετάζει το αίτημα καθορισμού και η σχετική 
απόφαση εκδίδεται το αργότερο σε έξι μήνες. Σε αυτήν 
την περίπτωση καθορίζεται κατά προτεραιότητα οριστι¬ 
κή οριογραμμή αιγιαλού, παραλίας και παλαιού αιγιαλού 
σε μήκος ακτής τουλάχιστον 500 μ. είτε επί υποβάθρου 
ορθοφωτοχάρτη της παραγράφου 1 του άρθρου 4 είτε 
επί τοπογραφικού διαγράμματος της παραγράφου 6. 
Μέχρι τη δημιουργία της επίσημης ιστοσελίδας η τε¬ 
χνική έκθεση και τα σχετικά υπόβαθρα επικυρώνονται 
με απόφαση του Γ ενικού Γ ραμματέα Αποκεντρωμένης 
Διοίκησης και δημοσιεύονται μαζί με την επικυρωτική 
αυτή απόφαση στην Εφημερίδα της Κυβερνήσεως. Η Πε¬ 
ριφερειακή Διεύθυνση Δημόσιας Περιουσίας στέλνει 
θεωρημένα αντίγραφα των ανωτέρω, καθώς και του 
Φ.Ε.Κ. στη Διεύθυνση Τεχνικών Υπηρεσιών του Υπουρ¬ 
γείου Οικονομικών. Μετά τη δημιουργία της επίσημης 
ιστοσελίδας η διαπιστωτική πράξη, η τεχνική έκθεση 
και τα σχετικά υπόβαθρα υποβάλλονται στη δημοσιό¬ 
τητα των παραγράφων 3 και 4. Οι παράγραφοι 5 και 6 
εφαρμόζονται αναλόγως.» 

Η παρ. 1 του άρθρου 7 του ν. 2971/2001 αντικαθίσταται 
ως εξής: 

«1. Η Επιτροπή του άρθρου 3 καθορίζει τη ζώνη παρα¬ 
λίας, εφόσον κρίνεται απαραίτητο για να εξυπηρετηθεί 
ο σκοπός της παραγράφου 2 του άρθρου 1. Η ζώνη 
παραλίας καθορίζεται από την Επιτροπή με χάραξη 
οριογραμμής κίτρινου χρώματος στα υπόβαθρα της 
παραγράφου 1 του άρθρου 4, αυτεπάγγελτα ή κατόπιν 
αίτησης κάθε ενδιαφερομένου στην Κτηματική Υπηρε¬ 
σία. Μέχρι και τις 31.12.2015 αιτήματα καθορισμού ορι- 
ογραμμής παραλίας εισάγονται από την Περιφερειακή 

Διεύθυνση Δημόσιας Περιουσίας στην Επιτροπή, σύμ¬ 
φωνα με τις διατάξεις της παρ. 8 του άρθρου 4 και η 
σχετική έκθεση συντάσσεται το αργότερο σε έξι μήνες. 
Η έκθεση περιέχει ειδική αιτιολογία για την ανάγκη 
καθορισμού ζώνης παραλίας, σύμφωνα με την παρά¬ 
γραφο 2 του άρθρου 1, και επικυρώνεται με απόφαση 
του Γενικού Γραμματέα Αποκεντρωμένης Διοίκησης. 
Η απόφαση, η έκθεση και τα υπόβαθρα υποβάλλονται 
στους όρους δημοσιότητας των παραγράφων 3, 4 και 
6 του άρθρου 4.» 

Η παρ. 7 του άρθρου 11 του ν. 4281/2014 αντικαθίσταται 
ως εξής: 

«7. Εκκρεμείς διαδικασίες καθορισμού αιγιαλού, πα¬ 
ραλίας, όχθης και παρόχθιας ζώνης, μετά από αίτημα 
ενδιαφερομένου και για τις οποίες δεν έχει εκδοθεί, 
μέχρι την έναρξη ισχύος του παρόντος νόμου, πράξη της 
Επιτροπής του άρθρου 3 του ν. 2971/2001, με την οποία 
καθορίζεται η οριογραμμή αιγιαλού, παραλίας, όχθης και 
παρόχθιας ζώνης, ή απόφαση του Γενικού Γραμματέα 
Αποκεντρωμένης Διοίκησης που να έχει αναρτηθεί στην 
ιστοσελίδα του Προγράμματος ΔΙΑΥΓΕΙΑ, ολοκληρώνο¬ 
νται, σύμφωνα με τις διατάξεις της παρ. 8 του άρθρου 
4 του ν. 2971/2001.» 

ΚΕΦΑΛΑΙΟ ΔΕΥΤΕΡΟ 
ΡΥΘΜΙΣΕΙΣ ΑΣΦΑΛΙΣΤΙΚΩΝ ΘΕΜΑΤΩΝ 

Αρθρο 28 

Ρύθμιση ασφαλιστικών οφειλών 

1. Το σύνολο των ασφαλιστικών οφειλών προς Φορείς 
Κοινωνικής Ασφάλισης, πλην ΝΑΤ, οι οποίες κατέστησαν 
ληξιπρόθεσμες στις 2.3.2015, υπάγεται σε ρύθμιση, κατό¬ 
πιν αίτησης του οφειλέτη προς την αρμόδια υπηρεσία 
του οικείου Φορέα. Η αίτηση για υπαγωγή προς τον οι¬ 
κείο φορέα ασφάλισης, υποβάλλεται μέχρι τις 30.4.2015. 
Στην παρούσα ρύθμιση δύναται να υπαχθούν μετά από 
αίτησή τους, οφειλέτες που έχουν ήδη υπαχθεί σε υφι¬ 
στάμενες ρυθμίσεις. Σε περίπτωση μετάπτωσης από 
υφιστάμενη ρύθμιση στην παρούσα, για τον υπολογισμό 
του αριθμού των δόσεων της ρύθμισης του παρόντος 
νόμου συνυπολογίζεται το πλήθος των δόσεων που έχει 
ήδη καταβληθεί στην προϋφιστάμενη ρύθμιση. 

2. Για φυσικά πρόσωπα που έχουν διακόψει την επαγ¬ 
γελματική δραστηριότητά τους, καθώς και για ασφαλι¬ 
σμένους του ΕΤΑΑ που ασκούν το ελεύθερο επάγγελμα, 
σε περίπτωση αποδεδειγμένου μηδενικού εισοδήματος 
κατά το έτος χρήσης 2014, μη συμπεριλαμβανομένων 
επιδομάτων ανεργίας και προνοιακών παροχών, ανα¬ 
στέλλεται μετά από αίτησή τους το σύνολο των ει¬ 
σπρακτικών μέτρων και διώξεων κατά του οφειλέτη 
για περίοδο 12 μηνών, μετά την πάροδο των οποίων 
υπάγεται στη ρύθμιση της παρ. 1, με αίτηση που υπο¬ 
βάλλεται προς τον οικείο φορέα ασφάλισης μέχρι τις 
31.3.2016. Οι ρυθμίσεις της παραγράφου αυτής δεν έχουν 
εφαρμογή για οφειλές ατομικών επιχειρήσεων προς το 
Ι.Κ.Α.-Ε.Τ.Α.Μ. από απασχόληση προσωπικού. 

3. Προϋπόθεση για την υπαγωγή στην παρούσα ρύθ¬ 
μιση είναι η καταβολή των τρεχουσών εισφορών από 
την 1.3.2015 και εφεξής. 

4. Η ρύθμιση του ποσού της οφειλής, γίνεται μέχρι 
και σε 100 μηνιαίες δόσεις. Σε κάθε περίπτωση το ελά¬ 


χιστο ποσό της μηνιαίας δόσης για τις ρυθμιζόμενες 
ασφαλιστικές οφειλές, δεν μπορεί να είναι χαμηλότερο 
των 50 ευρώ. 

5. Το σύνολο της οφειλής που υπάγεται στην πα¬ 
ρούσα ρύθμιση (κύρια οφειλή και προσαυξήσεις) κε- 
φαλαιοποιείται τον, προηγούμενο της ρύθμισης, μήνα, 
σύμφωνα με τα οριζόμενα στην παράγραφο 1. Όταν το 
ύψος της κύριας οφειλής είναι άνω των 5.000 ευρώ, 
αυτή προσαυξάνεται εφεξής με 0,25 % μηνιαίως, χωρίς 
οποιαδήποτε άλλη προσαύξηση, επιβάρυνση ή ποινή. Γ ια 
ύψος κύριας οφειλής έως 5.000 ευρώ δεν επιβάλλεται 
μηνιαία προσαύξηση. Στους οφειλέτες που υπάγονται 
στην παρούσα ρύθμιση χορηγείται έκπτωση επί των 
προσαυξήσεων και πρόσθετων τελών, εξαιρουμένων 
των αυτοτελών προστίμων, ως ακολούθως: 

ί. Εφάπαξ καταβολή οφειλής, έκπτωση 100%. 

Ν. Ρύθμιση έως 36 δόσεις, έκπτωση 80%. 

μι. Ρύθμιση από 37 έως 50 δόσεις, έκπτωση 70%. 

ίν. Ρύθμιση από 51 έως 72 δόσεις, έκπτωση 60%. 

ν. Ρύθμιση από 73 έως 100 δόσεις, έκπτωση 50%. 

6. Η αίτηση για την υπαγωγή στη ρύθμιση δύναται να 
υποβάλλεται στις αρμόδιες υπηρεσίες ή ηλεκτρονικά, 
μέσω διαδικτυακής εφαρμογής. 

7. Η πρώτη δόση καταβάλλεται με την επίδοση της 
απόφασης υπαγωγής στον οφειλέτη. Με την ίδια από¬ 
φαση καθορίζεται το ποσό της κάθε δόσης, ο αριθμός 
των δόσεων και κάθε άλλη αναγκαία ρύθμιση. 

8. Ειδικότερα, το σύνολο των ασφαλιστικών οφειλών 
προς το Ι.Κ.Α. - Ε.Τ.Α.Μ., των Ν.Π.Δ.Δ. του Δημοσίου, Α.Ε. 
του Δημοσίου μη εισηγμένων στο Χρηματιστήριο, καθώς 
και των Ο.Τ.Α. Α' και Β' βαθμού, καθώς και Ν.Π.Ι.Δ. του 
Δημοσίου και των Ο.Τ.Α. που επιδιώκουν κοινωφελείς 
και άλλους δημόσιους σκοπούς που περιλαμβάνονται 
στο Επικαιροποιημένο Μητρώο Υπηρεσιών και Φορέων 
της Ελληνικής Διοίκησης του Υπουργείου Εσωτερικών 
και Διοικητικής Ανασυγκρότησης και υπάγονται στις 
ειδικές διατάξεις του ν. 1892/1990, όπως ισχύει, καθώς 
και των Αγροτικών Συνεταιριστικών Οργανώσεων (ΑΣΟ) 
του ν. 4015/2011 όπως ισχύει, των Αγροτικών Συνεται¬ 
ριστικών Οργανώσεων (ΑΣΟ) κάθε βαθμού και Σ.Ε. του 
ν. 2810/2000, όπως ίσχυσε πριν την τροποποίησή του, οι 
οποίες βρίσκονται σε καθεστώς εκκαθάρισης, των Συνε¬ 
ταιριστικών Εταιρειών του άρθρου 32 του ν. 2810/2000, 
οι οποίες δεν έχουν μετατραπεί σε Αγροτικές Εταιρικές 
Συμπράξεις (ΑΕΣ), καθώς και των ΚΕΣΕ, οι οποίες δια¬ 
τηρούνται με το άρθρο 50 του ν. 4315/2014, οι οποίες 
κατέστησαν ληξιπρόθεσμες στις 2.3.2015, κεφαλαιοποι- 
είται στις 31.12.2014 και ρυθμίζεται κατόπιν αίτησης στις 
αρμόδιες υπηρεσίες, έως 150 ισόποσες μηνιαίες δόσεις 
με έκπτωση 50% επί των προσαυξήσεων και πρόσθετων 
τελών. Προϋπόθεση για την υπαγωγή στην παρούσα 
ρύθμιση είναι η καταβολή των τρεχουσών εισφορών 
από την 1.3.2015. 

9. Οφειλέτες που έχουν υπαχθεί στον προσωρινό δια¬ 
κανονισμό του άρθρου 48 του ν. 3943/2011, όπως αυτός 
ισχύει, και τηρούν τους όρους αυτού, και εφόσον το 
υπόλοιπο ύψος της οφειλής τους είναι άνω των 15.000 
ευρώ, εντάσσονται αυτοδίκαια για το υπόλοιπο της 
οφειλής στην παρούσα ρύθμιση σε 100 δόσεις, εκτός 
αν με αίτησή τους που υποβάλλεται μέχρι 30.4.2015 
ζητήσουν την υπαγωγή σε μικρότερο αριθμό δόσεων. 

10. Στην παρούσα ρύθμιση δύναται να υπαχθούν μετά 
από αίτησή τους και οφειλές προς Φορείς Κοινωνικής 
Ασφάλισης, που αφορούν επιστροφές παροχών και 
ενοίκια ακινήτων, συνολικού ύψους έως 500.000 ευρώ. 

11. Αρμόδια όργανα για την έκδοση απόφασης υπα¬ 
γωγής στην παρούσα ρύθμιση είναι: 

α) Για το Ι.Κ.Α.-Ε.Τ.Α.Μ.: Οι διευθυντές των οικείων 
περιφερειακών ή τοπικών υποκαταστημάτων ή οι διευ¬ 
θυντές των περιφερειακών Κ.Ε.Α.Ο.. 

β) Για τους λοιπούς ασφαλιστικούς φορείς: Ο αρ¬ 
μόδιος διευθυντής του οικείου φορέα ή οι διευθυντές 
ή προϊστάμενοι των περιφερειακών ή λοιπών τοπικών 
μονάδων. 

γ) Οποιαδήποτε άλλη οργανική μονάδα του Φορέα 
Κοινωνικής Ασφάλισης καθοριστεί με απόφαση του 
Αναπληρωτή Υπουργού Κοινωνικών Ασφαλίσεων (ή 
όπως θα ονομαστεί στο υπό έκδοση προεδρικό διά¬ 
ταγμα). 

12. Οι διατάξεις της παρ. 9 του άρθρου 63 του ν. 3996/ 
2011 (Α' 170), αντικαθίστανται ως ακολούθως: 

«Το μέτρο της κατάσχεσης εις χείρας τρίτων που 
έχει επιβληθεί στους οφειλέτες του Ι.Κ.Α.-Ε.Τ.Α.Μ. για 
τη διασφάλιση των απαιτήσεων του Ιδρύματος, αίρεται 
με την υπαγωγή του οφειλέτη σε καθεστώς ρύθμισης, 
κατόπιν σχετικού αιτήματος. 

Αποδιδόμενα ποσά από κατασχέσεις εις χείρας τρί¬ 
των που είχαν επιβληθεί πριν την υπαγωγή σε καθεστώς 
ρύθμισης, λαμβάνονται υπόψη για την υπαγωγή στη ρύθ¬ 
μιση και την κάλυψη τρεχουσών δόσεων της ρύθμισης.» 

13. Η αίτηση του οφειλέτη υποβάλλεται άπαξ στην πα¬ 
ρούσα ρύθμιση, η δε ρύθμιση απόλλυται σε περίπτωση: 

α. καθυστέρησης πέραν του ενός μηνάς, μίας δόσης 
της ρύθμισης ανά 12μηνο προγράμματος ρύθμισης, 

β. μη καταβολής τρεχουσών εισφορών. 

14. Η απώλεια της ρύθμισης, έχει ως συνέπεια για το 
σύνολο της οφειλής: 

α) την απώλεια των ευεργετημάτων της ρύθμισης, 

β) την κατάσταση ως απαιτητού του συνόλου του 
υπολοίπου της οφειλής και των προηγούμενων προ- 
σαυξήσεων και τόκων, 

γ) την επιδίωξη της είσπραξής του με όλα τα προβλε- 
πόμενα, από την ισχύουσα νομοθεσία, μέτρα. 

15. Κατά τη διάρκεια της ρύθμισης και εφόσον τη¬ 
ρούνται οι όροι αυτής και καταβάλλονται οι τρέχουσες 
ασφαλιστικές εισφορές: 

α. Χορηγείται στους υπόχρεους μηνιαίο πιστοποιητικό 
οφειλής, στο οποίο πιστοποιείται και το υπολειπόμενο 
ποσό οφειλής και το οποίο επέχει θέση αποδεικτικού 
ασφαλιστικής ενημερότητας. Γ ια τις επιχειρήσεις του 
εδαφίου ε' της παρ. 5 του άρθρου 8 του α.ν. 1846/1951, 
όπως ισχύει, που θα υπαχθούν σε καθεστώς ρύθμισης με 
τις διατάξεις της παρούσας και είναι συνεπείς με τους 
όρους αυτών, θα χορηγείται πιστοποιητικό οφειλής, για 
την είσπραξη λογαριασμών δημοσίου έργου, χωρίς πα¬ 
ρακράτηση, εφόσον το έργο για το οποίο χορηγείται το 
πιστοποιητικό δεν οφείλει τρέχουσες ή ληξιπρόθεσμες 
οφειλές. Σε περίπτωση ύπαρξης οφειλής του έργου θα 
χορηγείται πιστοποιητικό οφειλής με παρακράτηση τη 
συνολική οφειλή του έργου. 

β. Αναστέλλεται η ποινική δίωξη σε βάρος των υπευ¬ 
θύνων κατά τις διατάξεις των παραγράφων 1 και 2 του 
άρθρου 1 του α.ν. 86/1967 (Α' 136), όπως ισχύει σήμερα 


και αναβάλλεται η εκτέλεση της ποινής που επιβλήθηκε 
ή εφόσον άρχισε η εκτέλεσή της, διακόπτεται. 

γ. Αναστέλλεται η συνέχιση της διαδικασίας της ανα¬ 
γκαστικής εκτέλεσης επί κινητών ή ακινήτων εφόσον 
έχει πληρωθεί η πρώτη δόση. Αν ο οφειλέτης απωλέ- 
σει το ευεργέτημα της ρύθμισης, τα μέτρα που έχουν 
ανασταλεί συνεχίζονται. 

δ. Αναστέλλεται ο χρόνος παραγραφής των οφειλών, 
σύμφωνα με τα οριζόμενα στις διατάξεις της παραγρά¬ 
φου 8 του άρθρου 2 του ν. 2556/1997 (Α' 270). 

16. Στην περίπτωση που ο οφειλέτης επιλέξει σε 
οποιοδήποτε στάδιο της ρύθμισης την εφάπαξ εξό¬ 
φληση του υπολοίπου αριθμού των δόσεων των ρυθμι¬ 
σμένων οφειλών ή τη μετάπτωση σε μικρότερο αριθμό 
δόσεων, τυγχάνει απαλλαγής επί του εναπομείναντος 
ποσού των προσαυξήσεων και πρόσθετων τελών, σε 
ποσοστό ίσο με αυτό που αντιστοιχεί στον αριθμό των 
μηνιαίων δόσεων που τελικά διαμορφώνεται. 

17. Με απόφαση του Αναπληρωτή Υπουργού Κοινω¬ 
νικών Ασφαλίσεων καθορίζεται κάθε άλλο αναγκαίο 
ζήτημα για την εφαρμογή της παρούσας. 

Άρθρο 29 

Επιλογή κατώτερης ασφαλιστικής 
κατηγορίας στον ΟΑΕΕ 

Ασφαλισμένοι του ΟΑΕΕ που δεν έχουν ασκήσει το 
δικαίωμα επιλογής κατάταξης σε κατώτερη ασφαλι¬ 
στική κατηγορία ή το έχουν απωλέσει, σύμφωνα με τις 
διατάξεις της παρ. 5 του άρθρου 32 του ν. 4075/2012 
(Α' 89), όπως η προθεσμία αυτής παρατάθηκε με την 
παρ. 7 του άρθρου 55 του ν. 4310/2014 (Α' 258), μπορούν 
με αίτησή τους να επιλέξουν την κατάταξή τους σε 
μία εκ των τριών αμέσως κατώτερων ασφαλιστικών 
κατηγοριών του κλάδου σύνταξης, όπως αυτές προ- 
βλέπονται από το π.δ. 5/2007 (Α' 4), από αυτήν που 
υπάγονται υποχρεωτικά, και να παραμείνουν σε αυτήν 
έως 31.12.2016. 

Ασφαλισμένοι που κατά την ημερομηνία δημοσίευσης 
του παρόντος διατηρούν ενεργό δικαίωμα επιλογής 
κατώτερης ασφαλιστικής κατηγορίας, σύμφωνα με τη 
διάταξη της παρ. 5 του άρθρου 32 του ν. 4075/2012 
(Α' 89), όπως ισχύει, μπορούν, με νέα αίτησή τους, να 
ασκήσουν το δικαίωμα επιλογής ως προς τον, κατά 
περίπτωση, αριθμό κατηγοριών που υπολείπονται, σύμ¬ 
φωνα με τα ανωτέρω. 

Το δικαίωμα επιλογής κατάταξης σε κατώτερη ασφα¬ 
λιστική κατηγορία, σύμφωνα με την παρούσα ρύθμιση 
χορηγείται μέχρι δύο φορές. 

Γ ια τον καθορισμό των δικαιούχων υπαγωγής, των 
προϋποθέσεων, της διαδικασίας και κάθε άλλου σχετι¬ 
κού θέματος ισχύουν οι διατάξεις της παρ. 5 του άρθρου 
32 του ν. 4075/2012 (Α' 89), όπως ισχύει. 

Άρθρο 30 

Κατάργηση ποινών για οφειλέτες ατομικής εισφο¬ 
ράς στον ΟΑΕΕ και το ΕΤΑΑ 

Η διάταξη του άρθρου 1 του α.ν. 86/1967 (Α' 136) όπως 
ισχύει, δεν εφαρμόζεται όσον αφορά τις ατομικές ασφα¬ 
λιστικές εισφορές των ασφαλισμένων στον Οργανισμό 
Ασφάλισης Ελευθέρων Επαγγελματιών (ΟΑΕΕ) και στο 
Ενιαίο Ταμείο Ανεξάρτητα Απασχολούμενων (ΕΤΑΑ). 

Άρθρο 31 

Αλληλέγγυα ευθύνη 

1. Τα πρόσωπα που είναι νόμιμοι εκπρόσωποι, πρό¬ 
εδροι, διαχειριστές, διευθύνοντες σύμβουλοι, εντε¬ 
ταλμένοι στη διοίκηση και εκκαθαριστές των νομικών 
προσώπων και νομικών οντοτήτων, όπως αυτές προσ¬ 
διορίζονται στο άρθρο 3 του ν. 4174/2013, Κώδικας 
Φορολογικής Διαδικασίας (Α' 170), κατά το χρόνο της 
διάλυσης ή συγχώνευσής τους, ευθύνονται προσωπικά 
και αλληλέγγυα και εις ολόκληρον για την καταβολή 
των ασφαλιστικών εισφορών, πρόσθετων τελών, προ- 
σαυξήσεων και λοιπών επιβαρύνσεων που οφείλονται 
από αυτά τα νομικά πρόσωπα και τις νομικές οντότητες 
προς τους Φορείς Κοινωνικής Ασφάλισης ανεξάρτητα 
από το χρόνο βεβαίωσής τους. Στα νομικά πρόσωπα 
ή νομικές οντότητες που συγχωνεύονται, ευθύνεται 
αλληλεγγύως και εις ολόκληρον μαζί με τα πιο πάνω 
πρόσωπα, για την πληρωμή των κατά το προηγούμε¬ 
νο εδάφιο οφειλόμενων ασφαλιστικών εισφορών του 
διαλυόμενου νομικού προσώπου και εκείνο ή εκείνη η 
νομική οντότητα που το απορρόφησε ή το νέο νομικό 
πρόσωπο ή η νέα νομική οντότητα που συστήθηκε, ανε¬ 
ξάρτητα από το χρόνο βεβαίωσής τους. Η προσωπική 
και αλληλέγγυα ευθύνη των προσώπων που έχουν τις 
παραπάνω ιδιότητες για την καταβολή των ασφαλιστι¬ 
κών εισφορών, πρόσθετων τελών, προσαυξήσεων και 
λοιπών επιβαρύνσεων που οφείλονται από τα νομικά 
πρόσωπα και τις νομικές οντότητες υπάρχει και κατά 
τη διάρκεια λειτουργίας του νομικού προσώπου ή της 
νομικής οντότητας που εκπροσωπούν. 

2. Αν κατά το χρόνο διάλυσης νομικού προσώπου ή 
νομικής οντότητας δεν έχουν εξοφληθεί όλες οι υπο¬ 
χρεώσεις του νομικού προσώπου ή της νομικής οντότη¬ 
τας προς τους Φορείς Κοινωνικής Ασφάλισης, οι, κατά 
το χρόνο διάλυσης αυτών, μέτοχοι ή εταίροι κεφαλαι¬ 
ουχικών εταιρειών με ποσοστό συμμετοχής τουλάχι¬ 
στον δέκα (10%) τοις εκατό ευθύνονται αλληλεγγύως 
και εις ολόκληρο με το νομικό πρόσωπο ή τη νομική 
οντότητα για την καταβολή των οφειλόμενων ασφα¬ 
λιστικών εισφορών, προσθετών τελών, προσαυξήσεων 
και λοιπών επιβαρύνσεων. Επίσης και κάθε πρόσωπο 
που υπήρξε μέτοχος ή εταίρος κεφαλαιουχικών εται¬ 
ρειών με ποσοστό συμμετοχής τουλάχιστον δέκα (10%) 
τοις εκατό, ευθύνεται αλληλεγγύως και εις ολόκληρο 
με το νομικό πρόσωπο ή τη νομική οντότητα για την 
καταβολή των οφειλόμενων ασφαλιστικών εισφορών, 
προσθετών τελών, προσαυξήσεων και λοιπών επιβαρύν¬ 
σεων, που δημιουργήθηκαν κατά τη χρονική περίοδο 
της ιδιότητας του μετόχου ή εταίρου. Οι ρυθμίσεις της 
παραγράφου αυτής δεν ισχύουν για νομικά πρόσωπα 
και νομικές οντότητες εισηγμένες στο Χρηματιστήριο 
Αξιών Αθηνών ή αναγνωρισμένο χρηματιστήριο σε άλλο 
κράτος - μέλος της Ε.Ε.. 

3. Τα πρόσωπα που κατά τις διατάξεις του παρόντος 
άρθρου ευθύνονται προσωπικά και αλληλέγγυα για τις 
οφειλές νομικού προσώπου ή νομικής οντότητας προς 
Φ.Κ.Α., κατ’ εξαίρεση, είναι δυνατό να εξοφλήσουν αυ¬ 
τοτελούς τις οφειλές του νομικού προσώπου προς τους 
Φορείς Κοινωνικής Ασφάλισης (Φ.Κ.Α.), που υπήρχαν 
κατά την ανάληψη των καθηκόντων τους, καθώς και αυ¬ 
τές που δημιουργήθηκαν κατά τη διάρκεια της θητείας 


τους, ανεξαρτήτως του χρόνου βεβαίωσής τους. Στην 
περίπτωση αυτή αναστέλλεται η λήψη ή η εκτέλεση 
κάθε αναγκαστικού μέτρου σε βάρος τους και χορηγεί¬ 
ται σε αυτούς αποδεικτικό ασφαλιστικής ενημερότητας 
για κάθε χρήση. 

4. Πρόσωπα ευθυνόμενα για την καταβολή ασφαλι¬ 
στικών οφειλών εκ μέρους του νομικού προσώπου ή 
της νομικής οντότητας, σύμφωνα με το παρόν άρθρο, 
δύνανται να ασκήσουν έναντι των Φορέων Κοινωνικής 
Ασφάλισης, παράλληλα με το νομικό πρόσωπο ή τη 
νομική οντότητα, οποιοδήποτε δικαίωμα θα είχε στη 
διάθεσή του το νομικό πρόσωπο ή η νομική οντότητα. 

5. Το άρθρο αυτό ισχύει από την ημερομηνία κατάρ¬ 
γησης του άρθρου 115 του ν. 2238/1994 για τα πρόσωπα 
που ήταν υπεύθυνα με βάση τις διατάξεις της παρ. 4 του 
άρθρου 4 του ν. 2556/1997 (Α'270), όπως αντικαταστάθηκε 
με την παρ. 2 του άρθρου 69 του ν. 2676/1999 (Α' 1). Για τα 
υπόλοιπα πρόσωπα ισχύει από την ψήφιση του παρόντος. 

Άρθρο 32 

Ανακοπή κατά του πίνακα κατάταξης 

Οι διατάξεις της παρ. 3 του άρθρου 33 του ν. 4141/ 2013 
(Α' 81), όπως προστέθηκαν στη θέση του καταργηθέ- 
ντος δεύτερου εδαφίου της παρ. 3 του άρθρου 58 του 
ν.δ. 356/1974 (Α' 90), εφαρμόζονται ανάλογα σε όλους 
τους οργανισμούς και Φορείς Κοινωνικής Ασφάλισης οι 
απαιτήσεις των οποίων εισπράττονται κατά τις διατά¬ 
ξεις του ν.δ. 356/1974 (Α' 90). 

Άρθρο 33 

Κοινοποίηση ατομικών ειδοποιήσεων 

Ατομική ειδοποίηση που εκδίδεται από το Κέντρο 
Είσπραξης Ασφαλιστικών Οφειλών (Κ.Ε.Α.Ο.) προς τους 
οφειλέτες του και αποστέλλεται με συστημένη επιστολή 
κατά τα οριζόμενα στη Φ.80000/οικ.25379/312/29.8.2013 
απόφαση Υπουργού Εργασίας, Κοινωνικής Ασφάλισης 
και Πρόνοιας, θεωρείται ότι έχει νομίμως κοινοποιηθεί 
μετά την παρέλευση δεκαπέντε (15) ημερών από την 
ημέρα αποστολής της, εάν η ταχυδρομική διεύθυνση 
του παραλήπτη βρίσκεται στην Ελλάδα. Σε περίπτωση 
που η ταχυδρομική διεύθυνση είναι εκτός Ελλάδας, η 
ατομική ειδοποίηση θεωρείται ότι έχει κοινοποιηθεί νο¬ 
μίμως μετά την παρέλευση τριάντα (30) ημερών από την 
ημέρα αποστολής της. Σε περίπτωση που η επιστολή 
δεν παραδοθεί και δεν κοινοποιηθεί στον οφειλέτη ή 
στον εκπρόσωπό του για οποιονδήποτε λόγο, το Κ.Ε.Α.Ο. 
ζητά από την ταχυδρομική υπηρεσία την επιστροφή 
αυτής με συνοδευτικό κείμενο, στο οποίο περιλαμβάνο¬ 
νται οι ακόλουθες πληροφορίες: α) η ημερομηνία, κατά 
την οποία η συστημένη επιστολή προσκομίσθηκε και 
παρουσιάστηκε στην ως άνω διεύθυνση και β) ο λόγος 
για τη μη κοινοποίηση ή τη μη βεβαίωση της κοινοποί¬ 
ησης. Το Κ.Ε.Α.Ο. μεριμνά, προκειμένου αντίγραφο της 
συστημένης επιστολής να βρίσκεται στη διάθεση της 
αρμόδιας υπηρεσίας του και να μπορεί αυτή να παρα¬ 
δοθεί στον οφειλέτη ή τον εκπρόσωπό του οποιαδήποτε 
στιγμή και αδαπάνως. 

Άρθρο 34 

Κατάργηση διάταξης 

Η παρ. 4 του άρθρου 55 του ν. 4310/2014 (Α' 258) κα- 
ταργείται από τότε που ίσχυσε. 

Άρθρο 35 
Έναρξη ισχύος 

Η ισχύς του παρόντος αρχίζει από τη δημοσίευσή του στην Εφημερίδα της Κυβερνήσεως, εκτός αν ορίζεται 
διαφορετικά σε επιμέρους διατάξεις του. 

Παραγγέλλομε τη δημοσίευση του παρόντος στην Εφημερίδα της Κυβερνήσεως και την εκτέλεσή του ως 
νόμου του Κράτους. 

Αθήνα, 21 Μαρτίου 2015 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΠΡΟΚΟΠΙΟΣ Β. ΠΑΥΛΟΠΟΥΛΟΣ 

ΟΙ ΥΠΟΥΡΓΟΙ 


ΕΣΩΤΕΡΙΚΩΝ ΚΑΙ 
ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ 

ΝΙΚΟΛΑΟΣ ΒΟΥΤΣΗΣ 


ΟΙΚΟΝΟΜΙΑΣ, ΥΠΟΔΟΜΩΝ, 
ΝΑΥΤΙΛΙΑΣ ΚΑΙ ΤΟΥΡΙΣΜΟΥ 

ΓΕΩΡΓΙΟΣ ΣΤΑΘΑΚΗΣ 


ΔΙΚΑΙΟΣΥΝΗΣ, ΔΙΑΦΑΝΕΙΑΣ 
ΚΑΙ ΑΝΘΡΩΠΙΝΩΝ ΔΙΚΑΙΩΜΑΤΩΝ 

ΝΙΚΟΛΑΟΣ ΠΑΡΑΣΚΕΥΟΠΟΥΛΟΣ 


ΟΙΚΟΝΟΜΙΚΩΝ 

ΓΙΑΝΗΣ ΒΑΡΟΥΦΑΚΗΣ 


Η ΑΝΑΠΛΗΡΩΤΡΙΑ ΥΠΟΥΡΓΟΣ 
ΟΙΚΟΝΟΜΙΚΩΝ 


ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ 
ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 


ΟΛΓΑ-ΝΑΝΤΙΑ ΒΑΛΑΒΑΝΗ ΠΑΝΑΓΙΩΤΗΣ ΣΚΟΥΡΛΕΤΗΣ 


ΥΓΕΙΑΣ 

ΠΑΝΑΓΙΩΤΗΣ ΚΟΥΡΟΥΜΠΛΗΣ 


Θεωρήθηκε καί τέθηκε η Μεγάλη Σφραγίδα του Κράτους. 
Αθήνα, 21 Μαρτίου 2015 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

ΝΙΚΟΛΑΟΣ ΠΑΡΑΣΚΕΥΟΠΟΥΛΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη ιιοοιρή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡΝ/Ρ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-ΓΟΠΐ από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεταισε όλες τις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.; 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ.9 1 ") 


Ηλεκτρονική Διεύθυνση: ήϋρ;//νννννν.βί. 9 τ - β-ΗίαΐΙ; ννθόηΐ3δ1βΓ.β1@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡΙ 13:30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 

★ 01000322103150012 * - 













































































